Къэбэрдей-Балъкъэрыр яхэтщ сымаджэ нэхъ хьэлъэ дыдэхэм якIэлъыплъ IэнатIэ Урысейм щыяпэу къыщызэрагъэпэща щIыналъэхэм
Урысейпсо цIыхубэ фронтым къыхилъхьа жэрдэмым ипкъ иткIэ къэралым и щIыналъэу 25-м щагъэунэхуу щIадзащ паллиативнэ дэIэпыкъуныгъэ зэтегъэувэным теухуа проектыр. Къапщтэмэ, апхуэдэ щIыналъэхэм ящыщщ Москва, Тулэ, Рязань, Сахалин областхэр, Къэбэрдей-Балъкъэрыр, Осетие Ищхъэрэ — Аланиер, Дагъыстэныр, Тэтэрстаныр, Санкт-Петербург къалэр. Проектыр гъэзэщIэным кърикIуэхэр Правительствэм и пащхьэ иралъхьэжынущ.
Мыпроектым хиубыдэу ирагъэкIуэкIыну лэжьыгъэ-хэм ящыщщ сымаджэ нэхъ хьэлъэ дыдэхэм якIэлъыплъыну дохутырхэр, фельдшерхэр, медсестрахэр а IэщIагъэм хуэгъэсэныр. «Абы папщIэ дэ щIыналъэхэм дошэ сымаджэ хьэлъэхэм я узыр гъэмэщIэным, ахэр зехьэным, паллиативнэ дэIэпыкъуныгъэр къызэгъэпэщыным фIыуэ хэзыщIыкI IэщIагъэлIхэр»,- жиIащ «Вера» фондым и унафэщI Федермессер Аннэ.
Мы проектым кърикIуэхэм япкъ иткIэ паллиативнэ дэIэпыкъуныгъэм къыщыхэжаныкI дохутырхэм, фельдшерхэм, медсестрахэм, апхуэдэу IуэхущIапIэ щхьэхуэхэм папщIэ саугъэтхэр ягъэувыну я мурадщ.
